Държавен вестник, бр. 90, 2009 г., стр. 35

БРОЙ  90	
Д Ъ Р Ж А В Е Н  В Е С Т Н И К 	
СТР.  35  
При упражняване на правата, предоставени 
с този раздел, банката може да осъществява 
сделки с всяко лице, сдружение, асоциация, 
корпорация или друго юридическо лице на 
територията на всяка страна членка.
Раздел 9. Предупреждение, което се поставя 
върху ценните книжа
Всяка ценна книга, издадена или гаран­
тирана от банката, на своята лицева страна 
съдържа привличащо вниманието изявление, 
което гласи, че тя не е задължение на никое 
правителство, освен ако това изрично не е 
посочено върху ценната книга.
Раздел 10. Забрана за политическа дейност
Банката и нейните служители не се на­
месват в политическите дела на нито една 
страна членка, нито се влияят при своите 
решения от политическия характер на съот­
ветната страна членка или страни членки. 
Единствено икономически съображения могат 
да оказват влияние върху техните решения и 
тези съображения трябва да бъдат оценявани 
безпристрастно, за да се постигнат целите, 
декларирани в член I.
Ч л е н  V
Организация и управление
Раздел 1. Структура на банката
Банката има управителен съвет, изпълни­
телни директори, президент и други служи­
тели и персонал, които изпълняват такива 
задължения, каквито банката би определила.
Раздел 2. Управителен съвет 
(а) Всички правомощия на банката се 
предоставят на управителния съвет, състоящ 
се от по един управител и един заместник-
управител, назначени от всяка страна членка 
по начин, определен от нея. Всеки управител 
и всеки заместник има мандат пет години по 
усмотрение на назначаващата страна членка 
и може да бъде преназначаван. Нито един 
заместник-управител няма право на глас освен 
при отсъствие на неговия принципал. Съветът 
избира един от управителите за председател.
(б) Управителният съвет може да делегира 
на изпълнителните директори пълномощия 
да упражняват всички права на съвета, освен 
правото да:
(i) приемат нови страни членки и да опре-
делят условията за тяхното приемане;
(ii) увеличават или намаляват основния
капитал;
(iii) суспендират страна членка;
(iv) вземат решения по обжалване на тъл-
куване на този договор, предоставени от 
изпълнителните директори;
(v) сключват споразумения за сътрудни-
чество с други международни организации 
(различни от неформалните споразумения 
с временен или административен характер);
(vi) вземат решения за постоянно суспенди-
ране на дейността на банката и за разпре­
деляне на нейните активи; 
(vii) определят разпределянето на нетните
приходи на банката.
(в) Управителният съвет провежда годишно
събрание и такива други събрания, каквито 
могат да бъдат предвидени от съвета или 
свикани от изпълнителните директори. Съ­
бранията на съвета се свикват от директорите 
по молба на пет страни членки или на страни 
членки, които притежават една четвърт от 
общия брой гласове.
(г) Кворумът на всяко събрание на управи­
телния съвет е мнозинството от управителите, 
представляващо не по-малко от две трети от 
общия брой гласове.
(д) Управителният съвет може с правилник 
да установи процедура, при която изпълнител­
ните директори, когато сметнат, че подобно 
действие е в интерес на банката, да могат да 
получат съгласието на управителите по спе­
цифичен въпрос, без да се свиква събрание 
на съвета.
(е) Управителният съвет и изпълнителните 
директори в съответствие с техните правомо­
щия могат да приемат такива правила и раз­
поредби, които са необходими или подходящи 
за осъществяването на дейността на банката.
(ж) Управителите и заместник-управите­
лите работят като такива без възнаграждение 
от банката, но банката е длъжна да им из­
плаща онези приемливи разходи, направени 
във връзка с присъствието им на събрания.
(з) Управителният съвет следва да опре­
дели възнаграждението, което да се заплаща 
на изпълнителните директори, и заплатата и 
условията на трудовия договор с президента.
Раздел 3. Гласуване
(а) Всяка страна членка разполага с двеста 
и петдесет гласа плюс един допълнителен 
глас за всяка притежавана акция от капитала.
(б) Освен ако изрично не е предвидено дру­
го, всички въпроси пред банката се решават 
с мнозинство от гласовете.
Раздел 4. Изпълнителни директори
(а) Изпълнителните директори отговарят 
за осъществяването на общите дейности на 
банката и за тази цел са длъжни да упражняват 
всички правомощия, които са им делегирани 
от управителния съвет.
(б) Изпълнителните директори са двана­
десет на брой, като не е задължително те да 
бъдат и управители, от които:
(i) пет се назначават, по един от всяка
една от петте страни членки, притежаващи 
най-голям брой акции; 
(ii) седем се избират в съответствие със
Списък Б от всички управители с изклю­
чение на онези, назначени от петте страни 
членки, посочени в т. (i) по-горе.